Nachmanas Rachmilevičius

Nachmanas Rachmilevičius (1876 m. gegužės 25 d. Valkaviskas, Gardino apskritis, Rusijos imperija – 1942 m. sausio 27 d. Jeruzalė, Palestinos mandatas)Nachman Rachmilevicius, Lithuanian Consul-general in Palestine, Dies – Lietuvos ekonomistas, diplomatas, politinis bei visuomenės veikėjas.

 Biografija 
1889 m. baigė Valkavisko apskrities realinę mokyklą, Bensheimo humanitarinę gimnaziją (Hesenas). 1896–1900 m. studijavo gamtotyrą ir filosofiją Karaliaučiaus ir fiziką, chemiją bei aukštąją matematiką Heidelbergo universitete. 1900 m. Heidelbergo universitete apgynė daktaro disertaciją ir gavo filosofijos daktaro laipsnį.

1905 m. grįžo į Lietuvą, Vilniuje prekiavo miško medžiaga, kartu įsitraukė ir į visuomeninę veiklą. Pirmojo pasaulinio karo metais Centrinio žydų tremtinių komiteto vicepirmininkas, kraštą užėmus vokiečiams 1916–1918 m. – Vilniaus miesto valdybos narys.= Lietuvos albumas. Janina Markevičaitė, Liudas Gira, Adomas Kliučinskis – Kaunas / Otto Elsner, Berlin, 1921 m.

Nuo 1918 m. gruodžio 11 d. Lietuvos Valstybės Tarybos narys. 1918 m. gruodžio 26 d. – 1920 m. balandžio 22 d. buvo Prekybos ir pramonės viceministras.

1920 m. gegužės 15 d. – 1922 m. lapkričio 13 d. Steigiamojo Seimo atstovas, išrinktas IV (Telšių) rinkimų apygardoje. Priklausė žydų frakcijai.

1928–1932 m. gyveno ir dirbo Berlyne. Nuo 1935 m. sausio 10 d. Lietuvos generalinis konsulas Tel Avive.Žydrūnas Mačiukas. Steigiamojo Seimo atstovai. Seimas

 Įvertinimas 
 1933 m. Lietuvos Didžiojo kunigaikščio Gedimino 5 laipsnio ordinas.

 Literatūra 
 Rachmilevičius Nachmanas, Trumpos Steigiamojo Seimo narių biografijos su atvaizdais, Klaipėda, 1924, p. 46.
 Rachmilevičius Nachmanas, Lietuvių enciklopedija, Boston, 1961, t. 24, p. 315.
 Bendikaitė E., Rachmilevičius Nachmanas, Lietuvos Steigiamojo Seimo (1920–1922 metų) narių biografinis žodynas, sud. A. Ragauskas, M. Tamošaitis, Vilnius, 2006, p. 291–293.
 Šarūnas Liekis, A State within a State? Jewish autonomy in Lithuania 1918–1925, Vilnius 2003, ISBN 9955-9613-5-X, p. 183–186

 Šaltiniai 

Kategorija:Seimo atstovai
Kategorija:Lietuvos diplomatai
Kategorija:Vilniaus politikai
Kategorija:Lietuvos ekonomistai
Kategorija:Lietuvos žydų visuomenės veikėjai